जिप सदस्य ने जुलूस के बहाने किया शक्ति प्रदर्शन
भास्कर न्यूज | कतरास/बाघमारा
बाघमाराकी जनता का आशीर्वाद मिला तो आने वाले समय में विधानसभा चुनाव में भी भाग्य आजमाने का काम करूंगा। जनता ने जिस उम्मीद के साथ दोबारा जिप सदस्य चुना है उस पर खरा उतरने का प्रयास होगा। उक्त बातें रविवार को विजय जुलूस के बहाने शक्ति प्रदर्शन कर रहे जिप सदस्य सुभाष राय ने कहीं। उन्होंने कहा कि दूसरी बार जनता ने आशीर्वाद देकर जीप सदस्य के पद पर विराजमान किया है। कहा की इसी तरह अगर आने वाले समय में जनता का आशीर्वाद मिला तो विधानसभा चुनाव लड़ने का काम किया जाएगा।
इस दौरान जिला परिषद सदस्य ने डुमरा, हरिणा, बाघमारा,माटीगढ़ा आदि क्षेत्र का भ्रमण किया। जिसके बाद जमुनिया नदी किनारे आयोजित वनभोज कार्यक्रम में शामिल हुए। सुभाष राय का विजयी जुलूस माथाडीह से निकला जो वििभन्न इलाकों भ्रमण कर बाघमारा पहुंचा। जुलूस में त्रिपुरारी पांडेय, संजय झा, विजय दसौंधी, झंडू राय, मनोज राय, वीरेंद्र महथा, सतीश कुमार, रामप्रवेश राय, मनोज पांडेय, घनश्याम सिंह, पांडव सिंह, विक्रम सिंह, प्रेम राय, प्रिंस सिंह, वीरेंद्र सिंह, राजेश कुमार आदि शामिल थे।
विजय जुलूस में लोगों का अभिवादन स्वीकार करते जिप सदस्य सुभाष राय।
सिजुआ | कंचनपुरके नवनिर्वाचित पंचायत समिति सदस्य शेख मो रियाजुद्दीन के समर्थन में ग्रामीणों ने रविवार को विजय जुलूस निकाला। गाजे बाजे के साथ निकली विजय जुलूस के दौरान पंचायत के विभिन्न गांवों का भ्रमण कर लोगों को जीत की बधाई दी गई। शेख रियाजुद्दीन ने कहा कि पंचायत का विकास एकमात्र लक्ष्य है। गिला शिकवा भुलाकर अब सिर्फ जनता की सेवा करने का काम करूंगा। मौके पर अजीत रजवार, मो शहीद, मो इफ्तेखार आदि शामिल थे।
hin_Deva mai_Deva hin_Deva awa_Deva hin_Deva hin_Deva